CELEX: 32014D0931
Language: lt
Date: 1418688000000
Title: 2014/931/ES: 2014 m. gruodžio 16 d. Tarybos įgyvendinimo sprendimas, kuriuo pratęsiamas Įgyvendinimo sprendimo 2012/181/ES, kuriuo Rumunijai leidžiama imtis specialios priemonės, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 287 straipsnio, taikymas

19.12.2014   
            
            
               LT
            
            
               Europos Sąjungos oficialusis leidinys
            
            
               L 365/145
            
         TARYBOS ĮGYVENDINIMO SPRENDIMAS
   2014 m. gruodžio 16 d.
   kuriuo pratęsiamas Įgyvendinimo sprendimo 2012/181/ES, kuriuo Rumunijai leidžiama imtis specialios priemonės, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 287 straipsnio, taikymas
   
      (2014/931/ES)
   
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos (1), ypač į jos 395 straipsnio 1 dalį,
   atsižvelgdama į Europos Komisijos pasiūlymą,
   kadangi:
   
               (1)
            
            
               2014 m. balandžio 28 d. ir 2014 m. rugpjūčio 22 d. Komisijos generalinio sekretariato užregistruotais raštais Rumunija paprašė leisti taikyti priemonę, kuria nukrypstama nuo Direktyvos 2006/112/EB 287 straipsnio 18 punkto, siekdama ir toliau nuo pridėtinės vertės mokesčio (toliau – PVM) atleisti apmokestinamuosius asmenis, kurių metinė apyvarta neviršija 65 000 EUR sumos, apskaičiuotos nacionaline valiuta pagal jos įstojimo į Sąjungą dieną galiojusį valiutos keitimo kursą (toliau – priemonė). Pagal priemonę tie apmokestinamieji asmenys ir toliau būtų atleidžiami nuo tam tikrų ar visų su PVM susijusių prievolių, nurodytų Direktyvos 2006/112/EB XI antraštinės dalies 2–6 skyriuose;
            
         
               (2)
            
            
               pagal Direktyvos 2006/112/EB 395 straipsnio 2 dalies antrą pastraipą Komisija 2014 m. rugsėjo 1 d. raštu pranešė kitoms valstybėms narėms apie Rumunijos prašymą. 2014 m. rugsėjo 3 d. raštu Komisija pranešė Rumunijai, kad turi visą prašymui įvertinti būtiną informaciją;
            
         
               (3)
            
            
               valstybėms narėms jau suteikta galimybė taikyti specialią mažosioms įmonėms skirtą schemą pagal Direktyvos 2006/112/EB XII antraštinę dalį. Remdamasi Direktyvos 2006/112/EB 287 straipsnio 18 punktu, Rumunija nuo PVM gali atleisti apmokestinamuosius asmenis, kurių metinė apyvarta neviršija 35 000 EUR sumos, apskaičiuotos nacionaline valiuta pagal jos įstojimo dieną galiojusį valiutos keitimo kursą;
            
         
               (4)
            
            
               Tarybos įgyvendinimo sprendimu 2012/181/ES (2) Rumunijai buvo leista taikyti nukrypti leidžiančią nuostatą ir iki 2014 m. gruodžio 31 d. atleisti nuo PVM apmokestinamuosius asmenis, kurių metinė apyvarta neviršija 65 000 EUR sumos, apskaičiuotos nacionaline valiuta pagal jos įstojimo dieną galiojusį valiutos keitimo kursą. Atsižvelgiant į tai, kad padidinus ribą sumažėjo mažesnių įmonių PVM prievolės, nors tokios įmonės ir toliau gali pasirinkti taikyti įprastines PVM procedūras, kaip nustatyta Direktyvos 2006/112/EB 290 straipsnyje, reikėtų leisti Rumunijai toliau ribotą laikotarpį taikyti priemonę;
            
         
               (5)
            
            
               remiantis Rumunijos pateikta informacija, priemonė turės tik nedidelį poveikį PVM, surenkamam galutinio vartojimo etape;
            
         
               (6)
            
            
               leidžianti nukrypti nuostata neturi neigiamo poveikio Sąjungos nuosaviems ištekliams, kuriuos sudaro surenkamas PVM,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo 2012/181/ES 2 straipsnio antroje pastraipoje data „2014 m. gruodžio 31 d.“ pakeičiama data „2017 m. gruodžio 31 d.“
   2 straipsnis
   Šis sprendimas taikomas nuo 2015 m. sausio 1 d.
   3 straipsnis
   Šis sprendimas skirtas Rumunijai.
   
      Priimta Briuselyje 2014 m. gruodžio 16 d.
      
         
            Tarybos vardu
         
         
            Pirmininkas
         
         S. GOZI
      
   
   
      (1)  OL L 347, 2006 12 11, p. 1.
   
      (2)  2012 m. kovo 26 d. Tarybos įgyvendinimo sprendimas 2012/181/ES, kuriuo Rumunijai leidžiama imtis specialios priemonės, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos (OL L 92, 2012 3 30, p. 26).